1. **Elismerések**

**Pályaszocializációs gyakorlat**

* + - 1 év munkaviszony vagy megbízásos jogviszony tanári munkakörben köznevelési vagy szakképzési intézményben (legalább heti két tanóra).
    - Kérvény benyújtása határidőre a szükséges dokumentumokkal:
  + munkáltatói igazolás
  + tanári tevékenység részletes leírása

**Elismertetés módja:**

*Tanegységelismertetési kérelem - nem felsőoktatásban szerzett ismeretek alapján benyújtása a Neptun rendszeren keresztül február 26-tól március 30-ig.*

**Csoportos tanítási gyakorlat**

* + - Korábban felsőoktatási képzés keretében teljesítette a hittan szaktárgyi tanítási gyakorlatot vagy az összefüggő egyéni tanítási gyakorlatot hittanból.

**Elismertetés módja:**

*Tanegységelismertetési kérelem - Intézményen belül*

*vagy*

*Tanegységelismertetési kérelem - más felsőfokú intézményből*

*benyújtása a Neptun rendszeren keresztül február 26-tól március 30-ig.*

* + - Nonformális vagy informális úton szerzett tudás elismerése érdekében abban az esetben nyújtható be kérvény, amennyiben hittan tantárgyból a pályaszocializációs gyakorlatok elvégzését követően dokumentumokkal igazolható:
      * hospitálás szakos és nem szakos tanórákon, köztük különleges bánásmódot igénylő tanulók munkájának megfigyelésére is alkalmas órákon (összesen legalább 16 óra) dokumentációval
      * tanórán kívüli tevékenységek megfigyelése dokumentációval
      * mentortanár vezetésével tanórarészlet tervezése
      * mentortanár által felügyelt és értékelt tanórarészletek megtartása köznevelési vagy szakképzési intézményben
      * szakmai reflexiók megléte a hospitált órákkal és a megtartott órarészlettel kapcsolatban

**Elismertetés módja:**

*Tanegységelismertetési kérelem - nem felsőoktatásban szerzett ismeretek alapján benyújtása a Neptun rendszeren keresztül február 26-tól március 30-ig.*

**Szaktárgyi tanítási gyakorlat**

* + - Teljesített Kateketikai gyakorlat esetén nyújtható be kérvény azon képzéseken, amelyek mintatantervében szerepel az Összefüggő egyéni iskolai gyakorlat

**Elismertetés módja:**

*Tanegységelismertetési kérelem - Intézményen belül*

*vagy*

*Tanegységelismertetési kérelem - más felsőfokú intézményből*

*benyújtása a Neptun rendszeren keresztül február 26-tól március 30-ig.*

**Összefüggő egyéni iskolai gyakorlat**

* + - Az Összefüggő egyéni iskolai gyakorlat alól **nem kérhető felmentés**.

1. **Kedvezmények**

**Saját munkahelyen végzett tanítási gyakorlatok**

* + - Alapvetően nem támogatjuk, hogy a hallgató olyan intézményben végezze a tanítási gyakorlatát, amellyel tanári vagy más munkakörben, munkaviszonyban vagy megbízásos jogviszonyban áll. **Az ilyen tartalmú kérvényt – az alább részletezett esetet kivéve – elutasítjuk**.
    - Különösen indokolt esetben a tanszékvezető a kísérőszeminárium vezetőjének véleményét mérlegelve részben vagy egészében engedélyezheti a saját munkahelyen történő gyakorlatvégzést.
    - A kísérőszeminárium vezetője a hallgatóval és a választott mentortanárral egyeztetve meggyőződik arról, hogy biztosítható-e a kurzus követelményeinek maradéktalan teljesítése és az objektív értékelés. Szükség esetén intézkedéseket tesznek ezek biztosítása érdekében.​ A kérvényt továbbítják a tanszékvezető részére.

**A kérelmekről a tanszékvezető dönt.**